pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.อบรมการช่วยชีวิตขั้นพื้นฐานเฉลิมพระเกียรติสมเด็จพระเจ้าอยู่หัวรัชกาลที่ 10 แล้วกว่า 2,500 คน
วันอังคารที่ 26 มิถุนายน 2561
สธ.อบรมการช่วยชีวิตขั้นพื้นฐานเฉลิมพระเกียรติสมเด็จพระเจ้าอยู่หัวรัชกาลที่ 10 แล้วกว่า 2,500 คน
กระทรวงสาธารณสุข จัดอบรมการช่วยชีวิตขั้นพื้นฐาน สําหรับบุคลากรทางการแพทย์ จิตอาสาและประชาชนทั่วไป  และบุคลากรในสังกัดสํานักงานปลัดกระทรวงสาธารณสุขส่วนกลางแล้วกว่า 2,500 คน      เฉลิมพระเกียรติ สมเด็จพระเจ้าอยู่หัว รัชกาลที่ 10 เนื่องในโอกาสวันเฉลิมพระช
กระทรวงสาธารณสุข จัดอบรมการช่วยชีวิตขั้นพื้นฐาน สําหรับบุคลากรทางการแพทย์ จิตอาสาและประชาชนทั่วไป และบุคลากรในสังกัดสํานักงานปลัดกระทรวงสาธารณสุขส่วนกลางแล้วกว่า 2,500 คน เฉลิมพระเกียรติ สมเด็จพระเจ้าอยู่หัว รัชกาลที่ 10 เนื่องในโอกาสวันเฉลิมพระชนมพรรษา 66 พรรษา วันที่ 28 กรกฎาคม 2561
นายแพทย์โอภาส การย์กวินพงศ์ รองปลัดกระทรวงสาธารณสุข เป็นประธานพิธีอบรมการช่วยฟื้นคืนชีพขั้นพื้นฐาน และการใช้เครื่องกระตุกหัวใจไฟฟ้าอัตโนมัติ (Automated External Defibrillator : AED) สําหรับบุคลากรสํานักงานปลัดกระทรวงสาธารณสุขส่วนกลาง ปี 2561 รุ่นที่ 20 และมอบประกาศนียบัตรให้แก่ตัวแทนผู้ผ่านการฝึกอบรมฯ จํานวน 50 คน
นายแพทย์โอภาสกล่าวว่า ในปีนี้ กระทรวงสาธารณสุข ได้จัดทําโครงการอบรมการช่วยชีวิตขั้นพื้นฐาน เพื่อเฉลิมพระเกียรติสมเด็0พระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 เนื่องในโอกาสวันเฉลิมพระชนมพรรษา 66 พรรษา ในวันที่ 28 กรกฎาคม 2561 ดําเนินการมาอย่างต่อเนื่องตั้งแต่เดือนมีนาคม ในกลุ่มบุคลากรทางการแพทย์ จิตอาสา และประชาชนทั่วไป ที่จังหวัดนนทบุรี สงขลา ปัตตานี รวมกว่า 1,500 คน และในกลุ่มบุคลากรสํานักงานปลัดกระทรวงสาธารณสุขส่วนกลาง จํานวน 20 รุ่น รวม 1,000 คน เพื่อให้ประชาชนมีความรู้ในการช่วยชีวิตขั้นพื้นฐาน และการใช้เครื่องกระตุกหัวใจไฟฟ้าอัตโนมัติ ( AED) สามารถช่วยเหลือผู้ประสบภัย หรือผู้ที่มีภาวะหัวใจหยุดเต้นฉับพลันได้อย่างถูกวิธี รวดเร็ว ทันท่วงที เพิ่มโอกาสการรอดชีวิตแก่ผู้ที่มีจากภาวะหัวใจหยุดเต้นฉับพลัน ซึ่งสามารถเกิดขึ้นได้กับทุกคน ทุกที่ และทุกเวลา
“แต่ละปี คนไทยเสียชีวิตจากภาวะหัวใจหยุดเต้นเฉียบพลันกว่า 54,000 คน หรือเฉลี่ย 1 ชั่วโมงละ 6 คน แต่หากได้รับการช่วยเหลือด้วยการช่วยฟื้นคืนชีพ (CPR) อย่างถูกต้อง และใช้เครื่องกระตุกหัวใจไฟฟ้าอัตโนมัติ (AED) ภายในระยะเวลา 4 นาทีหลังจากหัวใจหยุดเต้น จะเพิ่มโอกาสการรอดชีวิตจากภาวะหัวใจหยุดเต้นฉับพลันได้ อย่างเช่นกรณีน้องน้ําว้านักเรียนชั้น ม.6 โรงเรียนเพชรพิทยาคม อ.เมือง จ.เพชรบูรณ์ ที่นําความรู้เรื่องการ CPR ที่ได้รับจากการเข้าค่ายอบรมค่ายหนึ่ง สามารถช่วยชีวิตคนตกต้นไม้และหัวใจหยุดเต้นรอดชีวิต จนได้รับความชื่นชมอย่างมากบนโลกโซเชียล ดังนั้นผู้ผ่านการอบรมทุกคนถือเป็นกําลังสําคัญที่จะช่วยชีวิตผู้ป่วยเบื้องต้นได้อย่างทันท่วงที ” นายแพทย์โอภาสกล่าวต่อว่า
ทั้งนี้ ในการปฐมพยาบาลช่วยชีวิตขั้นพื้นฐานผู้ประสบเหตุในเบื้องต้น ให้กดหน้าอก 30 ครั้ง สลับกับการผายปอด 2 ครั้ง และควรมีผู้ช่วยเหลืออย่างน้อย 2 คนผลัดเปลี่ยนกันกดหน้าอกทุก ๆ 2 นาที หรือกดหน้าอกสลับการช่วยหายใจครบ 5 รอบ (3 : 2) และทําต่อเนื่องไป จนกระทั่งเครื่องกระตุกไฟฟ้าหัวใจมาถึง และพร้อมใช้งาน หรือมีบุคลากรทางการแพทย์เข้ามาดูแลผู้ป่วยต่อไป
********************************* 26 มิถุนายน 2561
รัฐบาลไทย-ข่าวทำเนียบรัฐบาล-รพ.หาดใหญ่ เตรียมพร้อมด้านการแพทย์ช่วงปีใหม่ 63 หนุนการทำงานเจ้าหน้าที่ตำรวจเจาะเลือดวัดแอลกอฮอล์ทราบผลภายใน 24 ชั่วโมง
วันจันทร์ที่ 23 ธันวาคม 2562
รพ.หาดใหญ่ เตรียมพร้อมด้านการแพทย์ช่วงปีใหม่ 63 หนุนการทํางานเจ้าหน้าที่ตํารวจเจาะเลือดวัดแอลกอฮอล์ทราบผลภายใน 24 ชั่วโมง
รองปลัดกระทรวงสาธารณสุขลงพื้นที่โรงพยาบาลหาดใหญ่ ติดตามความพร้อมด้านการแพทย์รับมืออุบัติเหตุฉุกเฉินช่วง 7 วันอันตราย ปีใหม่ 2563 พร้อมสนับสนุนการทํางานเจ้าหน้าที่ตํารวจตรวจเลือดวัดระดับแอลกอฮอล์ ทราบผลภายใน 24 ชั่วโมง
วันนี้ (23 ธันวาคม 2562) นายแพทย์ยงยศ ธรรมวุฒิ รองปลัดกระทรวงสาธารณสุข ลงพื้นที่ติดตามความพร้อมด้านการแพทย์และสาธารณสุข พร้อมให้กําลังใจเจ้าหน้าที่ผู้ปฏิบัติงานดูแลประชาชนช่วงเทศกาลปีใหม่ 2563 ที่โรงพยาบาลหาดใหญ่ จังหวัดสงขลา โดยให้สัมภาษณ์ว่า รองนายกรัฐมนตรีและรัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข และปลัดกระทรวงสาธารณสุข มีความห่วงใยประชาชนที่เดินทางกลับภูมิลําเนาและท่องเที่ยว ได้กําชับให้โรงพยาบาลในสังกัดกระทรวงสาธารณสุขทุกแห่งเตรียมความพร้อมดูแลประชาชนตลอด 24 ชั่วโมง โดยเฉพาะระบบบริการห้องฉุกเฉินคุณภาพ ต้องมีแพทย์ พยาบาล เวชกิจฉุกเฉิน และเจ้าหน้าที่อื่นๆ เพิ่มจากจํานวนปกติ รวมทั้งมาตรฐานรถพยาบาลที่ต้องมีเข็มขัดนิรภัยทุกที่นั่ง จํานวนผู้โดยสารต้องไม่เกิน 7 คน เน้นย้ําให้ต้องหยุดรถขณะเจ้าหน้าที่ทําหัตถการ ซึ่งพนักงานขับรถยนต์ต้องผ่านการอบรมและขับรถตามกฎจราจร
นายแพทย์ยงยศกล่าวต่อว่า สําหรับโรงพยาบาลหาดใหญ่ มีการเตรียมความพร้อมในการดูแลผู้บาดเจ็บครบวงจร ตั้งแต่รับแจ้งเหตุ 1669 การออกปฏิบัติการฉุกเฉินที่จุดเกิดเหตุ ห้องฉุกเฉิน ห้องผ่าตัด รวมทั้งได้เพิ่มจํานวนบุคลากร แพทย์ แพทย์เวชศาสตร์ฉุกเฉิน พยาบาล เจ้าหน้าที่ห้องอุบัติเหตุ ระบบสํารองเลือด ยา และเตียงผู้ป่วย รวมถึงมีแผนรับสถานการณ์อุบัติภัยหมู่ เสริมความปลอดภัยบริเวณห้องฉุกเฉิน มีกล้องวงจรปิดครอบคลุมทุกบริเวณ และมีพนักงานรักษาความปลอดภัยที่ผ่านการฝึกอบรมกรณีเกิดเหตุฉุกเฉินประจําการตลอด 24 ชั่วโมง นอกจากนี้ ได้สนับสนุนการทํางานของเจ้าหน้าที่ตํารวจในการตรวจวัดระดับแอลกอฮอล์ในเลือดของผู้บาดเจ็บ ซึ่งโรงพยาบาลหาดใหญ่ สามารถตรวจระดับแอลกอฮอล์ในเลือดได้เอง ตามมาตรฐานของศูนย์วิทยาศาสตร์การแพทย์ ทราบผลภายใน 24 ชั่วโมง
จากข้อมูลผู้ประสบอุบัติเหตุจราจร ช่วงเทศกาลปีใหม่ 2562 ตั้งแต่วันที่ 27 ธันวาคม 2561 -2 มกราคม 2562 โรงพยาบาลหาดใหญ่รับผู้ป่วยที่ประสบอุบัติเหตุจราจร จํานวน 193 ราย มีผู้เสียชีวิต 3 รายซึ่งผู้เสียชีวิตทั้งหมดเป็นผู้ขับขี่รถจักรยานยนต์ที่ไม่สวมหมวกนิรภัย ร้อยละ 15 ของผู้ประสบอุบัติเหตุมีการดื่มแอลกอฮอล์ และ 2 ใน 3 รายที่เสียชีวิตคือผู้ขับขี่ที่ใช้แอลกอฮอล์
“ขอความร่วมมือประชาชนเลี่ยงการมารับบริการที่ห้องฉุกเฉินในช่วงเทศกาลปีใหม่ เพื่อให้เจ้าหน้าที่ได้ดูแลรักษาผู้บาดเจ็บ เจ็บป่วยฉุกเฉินอย่างเต็มที่” นายแพทย์ยงยศกล่าว
********************************************* 23 ธันวาคม 2562
รัฐบาลไทย-ข่าวทำเนียบรัฐบาล-พม. จับมือ รพ.ตร. ตรวจสุขภาพและรักษาด้านทันตกรรมให้กับประธานสมาคมคนไร้บ้าน เพื่อสร้างขวัญและกำลังใจให้กับผู้ทำประโยชน์แก่ชุมชน
วันศุกร์ที่ 4 สิงหาคม 2560
พม. จับมือ รพ.ตร. ตรวจสุขภาพและรักษาด้านทันตกรรมให้กับประธานสมาคมคนไร้บ้าน เพื่อสร้างขวัญและกําลังใจให้กับผู้ทําประโยชน์แก่ชุมชน
พม. จับมือ รพ.ตร. ตรวจสุขภาพและรักษาด้านทันตกรรมให้กับประธานสมาคมคนไร้บ้าน เพื่อสร้างขวัญและกําลังใจให้กับผู้ทําประโยชน์แก่ชุมชน
วันนี้ (4 ส.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้วรัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้การต้อนรับนายสุชิน เอี่ยมอินทร์ (ลุงดํา) ประธานสมาคมคนไร้บ้าน พร้อมกับตัวแทนกลุ่มคนไร้บ้าน ที่เข้าพบเพื่อแสดงความขอบคุณที่กระทรวง พม. ได้ดําเนินงานด้านการแก้ไขปัญหาคนไร้บ้านอย่างเป็นรูปธรรม รวมถึงการพัฒนาคุณภาพชีวิตและสุขภาวะคนไร้บ้านให้ดีขึ้น ทั้งนี้ กระทรวง พม. ได้ประสานความร่วมมือกับทางโรงพยาบาลตํารวจ เพื่อทําการตรวจสุขภาพและรักษาด้านทันตกรรมให้กับลุงดํา ซึ่งเป็นการสร้างขวัญและกําลังใจให้กับผู้ทําประโยชน์แก่ชุมชน และเป็นภาคีเครือข่ายร่วมกับ พม. อย่างเข้มแข็ง ณ ห้องประชุม ชั้น 9 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า ปัญหาคนไร้บ้าน เฉพาะในเขตกรุงเทพมหานครมีไม่ต่ํากว่า 1,000 คน โดยส่วนใหญ่ ได้เร่ร่อนมาจากต่างจังหวัด อาศัยอยู่ตามสวนสาธารณะ ใต้สะพานลอย ตลาดสด อาคารร้าง และสถานีเดินรถต่างๆ สอดรับกับที่รัฐบาลมีโครงการแก้ไขปัญหาความเดือดร้อนเรื่องที่อยู่อาศัยของประชาชนทั่วประเทศ ซึ่งได้มอบหมายให้กระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน (องค์การมหาชน) (พอช.) จัดทําแผนงานแก้ไขปัญหาประชาชนที่มีความเดือดร้อนและต้องการที่อยู่อาศัยทั่วประเทศ ทั้งในเมืองและชนบทกว่า 1 ล้านครัวเรือน รวมทั้ง ผู้เดือดร้อนที่เป็นกลุ่มคนไร้บ้านอีกด้วย
พลตํารวจเอก อดุลย์กล่าวต่อไปว่า นอกจากจะจัดสรรที่พักพิงแล้ว ยังได้ตระหนักถึงคุณภาพชีวิต โดยคํานึงถึง ผู้พักอาศัยให้อยู่อย่างมีความสุข มีสุขภาพที่แข็งแรง โดยได้จัดกิจกรรมต่างๆ เพื่อสนับสนุนให้กลุ่มคนไร้บ้านได้พัฒนาศักยภาพของตนเอง นําไปสู่การมีคุณภาพชีวิตที่ดีขึ้น และเมื่อเร็วๆ นี้ ตนได้เป็นประธานพิธีลงเสาเอกสร้างศูนย์ฟื้นฟูและพัฒนาศักยภาพคนไร้บ้านจังหวัดเชียงใหม่เป็นแห่งแรกในภูมิภาค รองรับคนไร้บ้านได้ไม่ต่ํากว่า 50 คน ตั้งเป้าเพื่อให้คนไร้บ้าน ไร้ที่พักพิงใช้เป็นสถานที่ตั้งหลักชีวิต และรวมกลุ่มเพื่อช่วยเหลือดูแลกัน มีทั้งแปลงเกษตร ร้านค้า ร้านกาแฟ สร้างอาชีพ สร้างอนาคตใหม่ ไม่ต้องร่อนเร่อีกต่อไป ซึ่งคาดว่าแล้วเสร็จกลางปีหน้า "สําหรับในวันนี้รู้สึกยินดีที่ได้ดูแลสุขภาพของลุงดํา ซึ่งถือเป็นบุคคลตัวอย่างทํางานเพื่อพี่น้องคนเร่ร่อนไม่มีที่อยู่อาศัย และอยากให้กําลังใจคนทํางานและทําความดีนั้นมีคนเห็น จึงได้ประสานกับรพ.ตํารวจ เพื่อมาตรวจสุขภาพและรักษา ด้านทันตกรรมให้กับลุงดําในครั้งนี้"พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-รมช.ศธ.เป็นประธานมอบประกาศนียบัตรหลักสูตร ปวช.และ ปวส.
วันพุธที่ 29 มีนาคม 2560
รมช.ศธ.เป็นประธานมอบประกาศนียบัตรหลักสูตร ปวช.และ ปวส.
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีมอบประกาศนียบัตรแก่ผู้สําเร็จการศึกษาของโรงเรียนกรุงเทพการบัญชีวิทยาลัย ประจําปี 2559
หลักสูตรประกาศนียบัตรวิชาชีพ รุ่นที่ 45 และหลักสูตรประกาศนียบัตรวิชาชีพชั้นสูง รุ่นที่ 34 จํานวนรวม 270 คน ณ ห้องแกรนด์บอลรูม โรงแรม เดอะเบอร์เครีย์ ประตูน้ํา
โดยได้กล่าวแสดงความยินดีและให้โอวาทว่า ขอให้ลูกหลานเยาวชนผู้สําเร็จการศึกษาทุกคนมุ่งมั่นจรรโลงความเป็นพลเมืองดีของประเทศชาติใต้ร่มพระบารมีของสมเด็จพระเจ้าอยู่หัว และขอให้รําลึกถึงพระคุณของบิดามารดา ครูอาจารย์ผู้ล้วนมีบุญคุณใหญ่หลวงแก่เราทุกคน นอกจากนั้น รัฐมนตรีช่วยว่าการกระทรวงศึกษาธิการยังได้กล่าวต่อผู้สําเร็จการศึกษาและคณาจารย์ถึงโครงการโรงเรียนคุณธรรม อันเป็นเรื่องที่มีความสําคัญเป็นอันดับแรกในการพัฒนาสังคมและประเทศชาติ ที่ตนขอฝากกับผู้บริหารสถานศึกษาและครูอาจารย์ ตลอดจนผู้สําเร็จการศึกษาทุกท่านด้วยความจริงใจ
ม.ล.ปนัดดากล่าวถึงคําอรรถาธิบายของ ม.จ.พูนพิศมัย ดิศกุล อดีตประธานองค์การพุทธศาสนิกสัมพันธ์แห่งโลกในความหมายของคําว่า “ครู” ว่า ผู้สั่งสอนอบรมศิษย์ ผู้ถ่ายทอดความรู้ทั้งทางวิชาการและหลักคุณธรรมจริยธรรมให้แก่ศิษย์โดยมีรากศัพท์มาจากภาษาบาลี สันสกฤต ว่า“คุรุ” ซึ่งหมายถึง “หนัก”ในภาระหน้าที่รับผิดชอบเพื่อแผ่นดิน คือ ครูสร้างเด็ก เพื่อให้เด็กไปสร้างชาติ ไม่ว่าจะเป็นวิชาการใด สาขาใด ระดับใด ล้วนมีความหมายต่อการพัฒนาประเทศด้วยกันทั้งสิ้น
โครงการ "โรงเรียนคุณธรรม" เป็นโครงการสืบสานพระราชปณิธาน เดินตามรอยเบื้องพระยุคลบาทพระบาทสมเด็จพระปรมินทรมหาภูมิพลอดุลยเดชจึงถือเป็นเรื่องที่สถานศึกษาทุกแห่งทั้งในสังกัดภาครัฐและเอกชน ต่างยึดถือปฏิบัติกันมาเป็นเอกลักษณ์สําคัญของภาระหน้าที่ในความเป็นครูอาจารย์โดยตลอดระยะเวลาอันยาวนานมาก กล่าวคือ 1. ครู คือ ผู้ให้แก่ศิษย์ด้วยความรักและความเมตตากรุณาปรานี ที่ผู้เป็นศิษย์จักพึงรําลึกอยู่เสมอ 2. ครู คือ ผู้เติมเต็มความรอบรู้ทางวิทยาการแตกฉานแก่ศิษย์ทุกคน 3. ครู คือ ผู้เป็นแบบอย่างหรือต้นแบบทางคุณธรรมจริยธรรมแก่ศิษย์ ที่ลูกหลานเยาวชนนิยมกล่าวกันว่า ครูคือผู้เป็นไอดอลแก่ศิษย์
"ความสําเร็จในทุกขั้นตอนของชีวิตย่อมมีที่มาที่ไป มีเหตุและผลอธิบายสําหรับคนทุกคน สําคัญยิ่ง คือ การมุ่งมั่นรักษาความดีตามคําปฏิญาณตนที่ให้ไว้ ความซื่อตรง ความพอเพียง และความรู้ที่บุพการีและครูอาจารย์อบรมสั่งสอนแก่เรามา ถือเป็นสิ่งที่ท่านผู้สําเร็จการศึกษาพึงจารึกจดจําและมีความภาคภูมิใจตลอดไป" ม.ล.ปนัดดา กล่าวในที่สุด
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการจัดกิจกรรมฉลองครบรอบ 100 ปี การประกาศใช้ธงไตรรงค์เป็นธงชาติไทย ครั้งที่ 1/2560
วันศุกร์ที่ 31 มีนาคม 2560
รมต.นร. ออมสินฯ เป็นประธานการประชุมคณะกรรมการจัดกิจกรรมฉลองครบรอบ 100 ปี การประกาศใช้ธงไตรรงค์เป็นธงชาติไทย ครั้งที่ 1/2560
รมต.นร. ออมสินฯ เป็นประธานการประชุมคณะกรรมการจัดกิจกรรมฉลองครบรอบ 100 ปี การประกาศใช้ธงไตรรงค์เป็นธงชาติไทย ครั้งที่ 1/2560
วันนี้ (31 มีนาคม 2560) เวลา 10.00 น. ณ ห้องประชุมอรรถไกวัลวที ชั้น 1 สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการจัดกิจกรรมฉลองครบรอบ 100 ปี การประกาศใช้ธงไตรรงค์เป็นธงชาติไทย ครั้งที่ 1/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติรับทราบ การกําหนดให้วันที่ 28 กันยายนของทุกปีเป็นวันพระราชทานธงชาติไทย พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าโปรดกระหม่อมให้ตราพระราชบัญญัติธง พ.ศ. 2460 ลงวันที่ 28 กันยายน พ.ศ. 2560 โดยเรียกว่า “ธงไตรรงค์” ในการนี้ สํานักงานปลัดสํานักนายกรัฐมนตรีโดยสํานักกฎหมายและระเบียบกลางได้นําเรื่องเสนอคณะรัฐมนตรีเพื่อพิจารณากําหนดให้วันที่ 28 กันยายน ของทุกปี เป็นวันพระราชทานธงชาติไทย (Thai National Flag Day) โดยให้เริ่มต้นในวันที่ 28 กันยายน 2560 เป็นวันแรก โดยไม่ถือเป็นวันหยุดราชการ รวมทั้งกําหนดให้มีการชักธงและประดับธงชาติไทยในวันดังกล่าวด้วย เพื่อเป็นการสร้างความภาคภูมิใจของคนในชาติ และเป็นการน้อมรําลึกถึงพระมหากรุณาธิคุณในพระบาทสมเด็จพระมงกุฎเกล้าเจ้าอยู่หัวที่ทรงพระราชทานธงไตรรงค์เป็นธงชาติไทย
พร้อมกันนี้ ที่ประชุมได้พิจารณาและมีมติเห็นชอบการจัดนิทรรศการและกิจกรรมสร้างการรับรู้เกี่ยวกับความเป็นมาและความสําคัญของธงชาติไทย รวมถึงกฎหมายและระเบียบต่าง ๆ ที่เกี่ยวข้อง ตลอดจนการจัดทําคู่มือเกี่ยวกับเรื่องของธงชาติเพื่อการประชาสัมพันธ์และเผยแพร่สู่พี่น้องประชาชน ทั้งนี้ การจัดนิทรรศการและกิจกรรมการสร้างการรับรู้ซึ่งควรทําในรูปแบบการสัญจรไปตามภูมิภาคต่าง ๆ โดยสํานักงานปลัดสํานักนายกรัฐมนตรีขอรับเป็นหน่วยงานหลักในการดําเนินงาน
นอกจากนี้ ที่ประชุมได้พิจารณาและมีมติเห็นชอบการจัดกิจกรรมรวมพลังการแสดงความรักชาติเนื่องในโอกาสครบรอบ 100 ปี การประกาศใช้ธงไตรรงค์เป็นธงชาติไทย โดยกิจกรรมดังกล่าวจะจัดขึ้นใน  วันพฤหัสบดีที่ 28 กันยายน 2560 ณ สนามราชมังคลากีฬาสถาน (หัวหมาก) กรุงเทพฯ และถือเป็นวันครบรอบ 100 ปี การประกาศใช้ธงไตรรงค์เป็นธงชาติไทย ซึ่งรูปแบบของการจัดกิจกรรมจะมีการรวมพลังการเชิญธง แสดงการโบกธง การแปลอักษรภาพเป็นธงชาติไทย ประกอบเสียงดนตรีของวงดุริยางค์ของเหล่าทัพและของสถานศึกษาต่าง ๆ ซึ่งผู้เข้าร่วมกิจกรรมจะเป็นบุคคลของหน่วยงานภาครัฐ ภาคเอกชน นักเรียนนักศึกษาทั้งที่อยู่ในส่วนกลางและส่วนภูมิภาคทั่วประเทศตลอดจนประชาชนทุกภาคส่วน ทั้งนี้จะมีการถ่ายทอดสดการจัดกิจกรรมดังกล่าวผ่านทางสถานีโทรทัศน์ในเครือข่ายกรมประชาสัมพันธ์อีกด้วย
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โครงการรถไฟฟ้าสายสีน้ำเงิน ส่วนต่อขยาย
วันศุกร์ที่ 4 ตุลาคม 2562
โครงการรถไฟฟ้าสายสีน้ําเงิน ส่วนต่อขยาย
วันศุกร์ที่ 4 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดแผนการพัฒนาโครงสร้างพื้นฐานด้านคมนาคมขนส่งซึ่งเป็นปัจจัยพื้นฐานสําคัญในการพัฒนาประเทศ เพื่อให้สามารถรองรับการขนส่งและการเดินทางหลายรูปแบบได้อย่างไร้รอยต่อ ช่วยแก้ไขปัญหาจราจรติดขัดในเขตเมือง โดยโครงการรถไฟฟ้าสายสีน้ําเงิน ส่วนต่อขยาย เป็นหนึ่งในหลาย ๆ โครงการที่กําลังดําเนินการ สําหรับช่วงหัวลําโพง – บางแค จะเชื่อมจากสถานีหัวลําโพงไปยังสถานีหลักสอง สิ้นสุดที่ ถ.กาญจนาภิเษก ระยะทาง 16 กิโลเมตร และช่วงเตาปูน – ท่าพระ เชื่อมต่อจากสถานีเตาปูนไปยังสถานีท่าพระ สิ้นสุดที่บริเวณแยกท่าพระ ระยะทาง 11 กิโลเมตร ทั้งนี้เมื่อดําเนินการเสร็จสิ้นทุกเส้นทางจะทําให้เส้นทางรถไฟฟ้าใน กทม.เชื่อมต่อกันและมีความยาวเป็นอันดับ 3 ของโลก
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางเพิ่มประสิทธิภาพการรับจ่ายเงินภาครัฐ สู่รัฐบาลไร้เงินสด
วันอังคารที่ 27 มีนาคม 2561
กรมบัญชีกลางเพิ่มประสิทธิภาพการรับจ่ายเงินภาครัฐ สู่รัฐบาลไร้เงินสด
กรมบัญชีกลางจัดทําโครงการเพิ่มประสิทธิภาพการรับจ่ายเงินภาครัฐ โดยให้หน่วยงานราชการรับชําระเงินค่าบริการต่างๆ จากประชาชนผ่านช่องทางอิเล็กทรอนิกส์ เริ่ม 27 มีนาคม 2561 เป็นวันแรก
กรมบัญชีกลางจัดทําโครงการเพิ่มประสิทธิภาพการรับจ่ายเงินภาครัฐ โดยให้หน่วยงานราชการรับชําระเงินค่าบริการต่างๆ จากประชาชนผ่านช่องทางอิเล็กทรอนิกส์ เริ่ม 27 มีนาคม 2561 เป็นวันแรก โดยได้ร่วมมือกับกรมสรรพากรรับชําระภาษีผ่านระบบอิเล็กทรอนิกส์ ซึ่งทําให้ประชาชนที่เดินทางมาชําระเงินได้รับบริการที่สะดวก และรวดเร็วมากขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตั้งแต่วันที่ 27 มีนาคม 2561 เป็นต้นไป ประชาชนที่ต้องชําระค่าบริการต่างๆ ให้แก่หน่วยงานราชการทั่วประเทศ จะต้องใช้ e-Money หรือเงินอิเล็กทรอนิกส์ มาจ่ายแทนเงินสดหรือเช็ค ซึ่งกรมบัญชีกลางได้เร่งให้ส่วนราชการติดตั้ง ระบบ internet banking เครื่อง EDC และ QR Code แล้ว และจะติดตั้งให้ครบถ้วนภายในเดือนพฤษภาคม 2561 เพื่อให้ประชาชนได้รับความสะดวกในการใช้บริการมากยิ่งขึ้น
สําหรับการชําระเงินผ่านทางอิเล็กทรอนิกส์นั้น ประชาชนสามารถเลือกใช้ได้หลายรูปแบบ ประกอบด้วย การชําระเงินด้วย Bill Payment บัตรเดบิต/บัตรเครดิต และการชําระเงินผ่าน QR Code รวมถึงการใช้บัตรชําระเงินแบบ e-Money ขึ้นอยู่กับความสะดวกของแต่ละท่าน ทั้งนี้ การคิดค่าธรรมเนียมขึ้นอยู่กับเงื่อนไขของธนาคาร
ในวันนี้ถือเป็นวันแรกที่เปิดให้บริการรับชําระภาษีของกรมผ่านทางอิเล็กทรอนิกส์ เพื่อให้ประชาชนได้รับความสะดวก และปลอดภัยกับการไม่ต้องพกเงินสดเป็นจํานวนมากมาจ่ายที่หน่วยงาน รวมทั้งยังช่วยสนับสนุนนโยบายของรัฐบาลที่ต้องการให้สังคมไร้เงินสดเกิดขึ้น
อธิบดีกรมบัญชีกลาง กล่าวในตอนท้ายว่า เพื่อให้การเดินหน้าไปสู่สังคมไร้เงินสดเกิดขึ้นอย่างยั่งยืน จึงขอความร่วมมือจากประชาชน เมื่อมาทําธุรกรรมทางการเงินกับหน่วยงานราชการ ขอให้นําบัตรหรือเครื่องมือใช้ชําระเงินทางอิเล็กทรอนิกส์มาด้วย ทั้งนี้ กรมบัญชีกลางดําเนินโครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์ (e-Payment ภาครัฐ) มาใช้กับงานบริการของภาครัฐ ซึ่งถือเป็นจุดเริ่มต้นในการพัฒนาการบริการให้มีประสิทธิภาพ เกิดประโยชน์สูงสุดกับประชาชน พร้อมนําประเทศไทยไปสู่สังคมไร้เงินสดได้ในอนาคต
รัฐบาลไทย-ข่าวทำเนียบรัฐบาล-กระทรวงเกษตรฯ เร่งดำเนินการ 3 มาตรการ ป้องกันหนอนหัวดำระบาดในมะพร้าว
วันพุธที่ 15 มีนาคม 2560
กระทรวงเกษตรฯ เร่งดําเนินการ 3 มาตรการ ป้องกันหนอนหัวดําระบาดในมะพร้าว
กระทรวงเกษตรฯ เร่งดําเนินการ 3 มาตรการ ป้องกันหนอนหัวดําระบาดในมะพร้าว เตรียมประกาศเขตควบคุมศัตรูพืช และพรบ. กักพืช โดยเฉพาะในพื้นที่ที่มีการระบาด หวังตัดวงจรหนอนหัวดําระบาดอย่างถาวร
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า จากการลงพื้นที่ติดตามสถานการณ์การแพร่ระบาดหนอนหัวดําในมะพร้าว ณ จังหวัดประจวบคีรีขันธ์ เมื่อวันที่ 14 มีนาคม ที่ผ่านมา พร้อมด้วยนายสุวิทย์ ชัยเกียรติยศ อธิบดีกรมวิชาการเกษตร นายประสงค์ ประไพตระกูล รองอธิบดีกรมส่งเสริมการเกษตร พบว่าพื้นที่ปลูกมะพร้าวทั้งประเทศ1,240,874ไร่ ใน55จังหวัด พบการระบาดของหนอนหัวดํา28จังหวัดพื้นที่รวม78,954ไร่ หรือประมาณ6 %ของพื้นที่ปลูกมะพร้าวทั้งประเทศ ซึ่งเบื้องต้นกระทรวงเกษตรฯ ได้กําหนดแนวทางการไขปัญหาระยะสั้น และระยะยาว5แนวทางหลัก คือ1) เร่งตัดทางใบที่ถูกหนอนหัวดําทําลายและนํามาเผา 2) พ่นด้วยเชื้อBT 3) ปล่อยแตนเบียน4) พ่นสารเคมีทางใบ และ5) ฉีดสารเคมีเข้าต้นตามหลักวิชาการที่ไม่ส่งผลต่อผู้บริโภค
ด้าน นายสุวิทย์ ชัยเกียรติยศ อธิบดีกรมวิชาการเกษตร กล่าวเพิ่มเติมว่า กระทรวงเกษตรฯ ได้วางแผนการดําเนินงาน 3 ด้าน ประกอบด้วย 1) ควบคุมการแพร่ระบาดของหนอนหัวดํา โดยดําเนินการให้ครอบคลุมทุกพื้นที่ที่พบการระบาด 2) สร้างความมั่นใจในการใช้สารเคมี และวิธีการทางวิชาการที่เหมาะสมในการควบคุมการแพร่ระบาด และ 3) การขอความร่วมมือจากเกษตรกรเจ้าของสวน ชุมชน และหน่วยงานที่เกี่ยวข้อง ที่จะช่วยผลักดันไม่ให้หนอนหัวดําแพร่ระบาดไปยังพื้นที่อื่น นอกจากนี้ ยังมีมาตรการควบคุมการระบาดจากต่างประเทศ โดยอนุญาตให้นําเข้ามะพร้าวจาก 4 ประเทศเท่านั้น คือ ประเทศอินโดนีเซีย มาเลเซีย พม่า และเวียดนาม ซึ่งต้องปฏิบัติตามเงื่อนไขที่กรมวิชาการเกษตรกําหนดอย่างเคร่งครัด รวมทั้ง กําลังเร่งดําเนินการประกาศเขตควบคุมศัตรูพืช โดยเฉพาะในพื้นที่ที่มีการระบาดของหนอนหัวดํา และมาตรการสํารอง หากพบพื้นที่อื่นที่มีการแพร่ระบาดของหนอนหัวดํา และไม่ได้รับความร่วมมือจากเจ้าของสวน ก็จะใช้ พรบ. กักพืช ประกาศเป็นเขตควบคุมศัตรูพืช และบังคับใช้กฎหมายในระยะหนึ่ง เพื่อขจัดปัญหาการแพร่ระบาดของหนอนหัวดําให้หมดไปจากพื้นที่ที่มีการระบาด
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ราชกิจจานุเบกษาเผยแพร่ประกาศฯ แต่งตั้งศาสตราจารย์
วันศุกร์ที่ 22 กันยายน 2560
ราชกิจจานุเบกษาเผยแพร่ประกาศฯ แต่งตั้งศาสตราจารย์
ข่าวสํานักงานรัฐมนตรี – เว็บไซต์ราชกิจจานุเบกษา ได้เผยแพร่ประกาศสํานักนายกรัฐมนตรี เรื่อง แต่งตั้งศาสตราจารย์ และศาสตราจารย์พิเศษ
โดยมีรายละเอียด ดังนี้
• แต่งตั้งศาสตราจารย์มีพระราชโองการโปรดเกล้าโปรดกระหม่อมแต่งตั้ง
- รองศาสตราจารย์ภูมิ คําเอมพนักงานมหาวิทยาลัย ให้ดํารงตําแหน่ง ศาสตราจารย์ ในสาขาวิชาคณิตศาสตร์ สังกัดคณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี ตั้งแต่วันที่ ๒๙ ตุลาคม ๒๕๕๘
- รองศาสตราจารย์สุพรรณ ฟู่เจริญให้ดํารงตําแหน่ง ศาสตราจารย์ ในสาขาวิชาเทคนิคการแพทย์ สังกัดคณะเทคนิคการแพทย์ มหาวิทยาลัยขอนแก่น ตั้งแต่วันที่ ๓ ธันวาคม ๒๕๕๘
- รองศาสตราจารย์แจ่มใส เพียรทองให้ดํารงตําแหน่ง ศาสตราจารย์ ในสาขาวิชาจุลชีววิทยา สังกัดคณะแพทยศาสตร์ มหาวิทยาลัยขอนแก่น ตั้งแต่วันที่ ๒๔ ธันวาคม ๒๕๕๘
- รองศาสตราจารย์เกรียงศักดิ์ วารีแสงทิพย์ให้ดํารงตําแหน่ง ศาสตราจารย์ ในสาขาวิชาวักกะวิทยา สังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งแต่วันที่ ๒๕ ธันวาคม ๒๕๕๘
- รองศาสตราจารย์ปราณีต โอปณะโสภิตให้ดํารงตําแหน่ง ศาสตราจารย์ ในสาขาวิชาเภสัชศาสตร์ สังกัดคณะเภสัชศาสตร์ มหาวิทยาลัยศิลปากร ตั้งแต่วันที่ ๒๐ กันยายน ๒๕๕๙
•แต่งตั้งศาสตราจารย์พิเศษมีพระราชโองการโปรดเกล้าโปรดกระหม่อมแต่งตั้ง
- รองศาสตราจารย์เสนอ นิลเดชอาจารย์สังกัดคณะสถาปัตยกรรมศาสตร์ มหาวิทยาลัยศิลปากร ให้ดํารงตําแหน่ง ศาสตราจารย์พิเศษ ในสาขาวิชาสถาปัตยกรรมไทย สังกัดคณะสถาปัตยกรรมศาสตร์ มหาวิทยาลัยศิลปากร ตั้งแต่วันที่ ๒๓ ธันวาคม ๒๕๕๘
รายละเอียดเพิ่มเติม:
http://www.ratchakitcha.soc.go.th/DATA/PDF/2560/E/230/28.PDF
http://www.ratchakitcha.soc.go.th/DATA/PDF/2560/E/232/4.PDF
http://www.ratchakitcha.soc.go.th/DATA/PDF/2560/E/232/5.PDF
รัฐบาลไทย-ข่าวทำเนียบรัฐบาล-ผลการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.)
วันศุกร์ที่ 8 มิถุนายน 2561
ผลการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.)
ที่ประชุม กพช.เห็นชอบร่างระเบียบคณะกรรมการส่งเสริมและพัฒนาคุณาภาพชีวิตคนพิการแห่งชาติ ว่าด้วยบริการล่ามภาษามือ
วันนี้ ( 8 มิถุนายน 2561) เวลา 09.00 น. ณ ห้องประชุม301 ตึกบัญชาการ1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.) ครั้งที่ 2/2561 ร่วมกับหน่วยงานที่เกี่ยวข้องซึ่งผลการประชุมสรุปสาระที่สําคัญดังนี้
ที่ประชุมเห็นชอบร่างระเบียบคณะกรรมการส่งเสริมและพัฒนาคุณาภาพชีวิตคนพิการแห่งชาติ ว่าด้วยบริการล่ามภาษามือ (ฉบับที่....) พ.ศ.... ซึ่งเป็นการยกเลิกฉบับเดิมและยกร่างฉบับใหม่ขึ้นเพื่อให้มีประสิทธิภาพในการขับเคลื่อนภารกิจมากยิ่งขึ้น เช่น การกําหนดศูนย์บริการคนพิการระดับจังหวัดทุกแห่งที่เป็นหน่วยบริการในพื้นที่ การกําหนดมาตรฐานของล่ามภาษามือเพื่อเพิ่มประสิทธิภาพมาตรฐานการให้บริการของล่ามภาษามือแก่คนพิการทางการได้ยินและสื่อความหมาย ทั้งนี้ ระเบียบคณะกรรมการฯ ฉบับดังกล่าวจะเป็นประโยชน์ต่อคนพิการทางการได้ยินหหรือสื่อความหมาย จํานวนกว่า 352,503 คน (คิดเป็นร้อยละ 18.39ของคนพิการทั่วประเทศ จํานวน 1,916,828 คน
พร้อมกันนี้ ที่ประชุมรับทราบรายงานผลการขับเคลื่อนการจ้างงานคนพิการในหน่วยงานภาครัฐและสถานประกอบการภาคเอกชน ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ2550 และที่แก้ไขเพิ่มเติม (ฉบับที่ 2) พ.ศ. 2556 พบว่า ในหน่วยงานภาครัฐมีการปฏิบัติตามกฏหมาย 10,031 (คิดเป็นร้อยละ 80.25 จากจํานวนที่ต้องจ้างทั้งหมด 12,500 คน)และสถานประกอบการปฏิบัติตามกฏหมาย จํานวน 60,527คน (คิดเป็นร้อยละ 93.64 จากจํานวนที่ต้องจ้างทั้งหมด 64,636คน)
ในตอนท้ายของการประชุมรองนายกรับมนตรีได้กล่าวว่า ขอให้หน่วยงานที่เกี่ยวข้องเร่งดําเนินการผลักดันร่างต่าง ๆ โดยเร็วเพื่อให้มีผลต่อแผนงานนําไปสู่การปฏิบัติ รวมถึงงบประมาณต่าง ๆ ต้องโปร่งใสที่สําคัญต้องมีการกํากับติดตามอย่างรัดกุม ตลอดจนการจัดตั้งศูนย์การพัฒนานวัตกรรมดิจิตอลแพลตฟอร์ม (Digital Platform) ที่อํานวยความสะดวกให้เป็นรูปธรรมเพื่อส่งเสริมให้คนพิการได้ใช้ประโยชน์ต่อไป
...................................................
กลุ่มประชาสัมพันธ์และเผยแพร่ สํานักโฆษก